<classify> Kulwa Mzee, Dar es Salaam AliyekuwaMkuu wa Upelelezi Wilaya ya Kinondoni, Mrakibu wa Polisi SP, ChristopherBageni, aliyehukumiwa kunyongwa hadi kufa kwa kuwaua wafanyabiashara wa madini kutokaMahenge mkoani Morogoro, amepinga adhabu hiyo katika Mahakama Rufaa jijini Dares Salaam. SPBageni amewasilisha maombi ya mapitio Mahakama ya Rufaa ya Tanzania ambayoyamepangwa kusikikizwa Juni 16, mwaka huu mbele ya jopo la majaji watatu,Stellah Mugasha, Ferdinand Wambali na Rehema Kerefu. Katika maombi yake ya mapitio, Bageni amewasilisha sababu mbalimbali za kupinga adhabu hiyo ikiwamo kwamba jopo la majaji lilifanya makosa ya dhahiri katika muonekano na hivyo kusababisha haki kutozingatiwa katika kutoa hukumu hiyo. SP Bageni alihukumiwa adhabu hiyo Septemba 16 mwaka 2016 na Mahakama ya Rufaa ya Tanzania mbele ya jopo la majaji watatu, Jaji Benard Luanda, Sauda Mjasiri na Semistocles Kaijage. Mahakamaya Rufaa ilitoa hukumu hiyo baada ya kusikiliza rufaa iliyokatwa na Mkurugenziwa Mashtaka nchini DPP akipinga aliyekuwa Mkuu wa Upelelezi Mkoa wa Dar esSalaam RCO Kamishna Msaidizi wa Polisi, Abdallah Zombe na maofisa wenzakewatatu akiwemo Bageni kuachiwa huru na Mahakama Kuu mwaka 2009. Hukumuhiyo ilisomwa na aliyekuwa Msajili wa Mahakama ya Rufaa wakati huo, Jaji John Kahyoza. Aliwataja wajibu rufani kuwa ni Zombe, SP Bageni, aliyekuwa Mkuuwa Upelelezi wa Kituo cha Polisi Urafiki, Mrakibu Msaidizi wa Polisi ASPAhmed Makelle na Rajabu Bakari. Katikakesi hiyo, wafanyabiashara wa madini waliouwawa ni Sabinus Chigumbi, maarufuJongo na ndugu yake, Ephrahim Chigumbi, Mathias Lunkombe na dereva taksi, mkaziwa Manzese Dar es Salaam, Juma Ndugu. Walidaiwakutenda makosa hayo Januari 14, mwaka 2006, katika Msitu wa Pande, uliopowilayani Kinondoni baada ya kuwakamata wafanyabiashara hao Sinza, walipokujaDar es Salaam kuuza madini.  <topic>: KITAIFA 